**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 683**

 ВЗЕТО С ПОИМЕННО ПИСМЕНО ГЛАСУВАНЕ,

ПРОВЕДЕНО НА **28.08.2017 година**

**ОТНОСНО: Кандидатстване на СНЦ „Местна инициативна група Карлово” по подмярка 19.2 на мярка 19 „Водено от общностите местно развитие” от Програмата за развитие на селските райони 2014-2020 г.**

**ПО ПРЕДЛОЖЕНИЕ НА: инж. Теодор Делков Шойлеков –**

 **Председател на Общински съвет Карлово**

На основание чл.21, ал.1, т.23 и т. 6 от Закона за местното самоуправление и местната администрация, предвид изложеното в предложение № 00-298-17 от 22.08.2017 год., Общински съвет Карлово

**Р Е Ш И :**

1. Одобрява Стратегията за местно развитие на територията на Община Карлово, основана на подхода Водено от общностите местно развитие (ВОМР) – Приложение № 3;
2. Упълномощава Председателя на Общински съвет - Карлово да подпише декларация, че стратегията за ВОМР е разработена въз основа на местните

потребности и потенциал и съответства на политиките на национално, регионално и местно ниво, включително и с политиките по десегрегация и деинституционализация;

**3.** Да се предоставят средства на Сдружение „Местна инициативна група Карлово“ в размер на **33 995.44 лв**., а именно - 3.5 %, от размера на финансовия ресурс по подмярка 19.4 за управление на изпълнението на стратегията за Водено от общностите местно развитие по подмярка 19.2. „Прилагане на операции в рамките на стратегии за Водено от общностите местно развитие”.

 **МОТИВИ:** Управляващият орган на Програмата за развитие на селските райони 2014 – 2020 г. обявява процедура за прием на стратегии за Водено от общностите местно развитие по подмярка 19.2 „Прилагане на операции в рамките на стратегии за Водено от общностите местно развитие“ на мярка 19 ВОМР. СНЦ „Местна инициативна група (МИГ) Карлово“ има подготвена за подаване Стратегията за ВОМР на територията на Община Карлово /Приложение №3/. С цел покриване на„Критерии за административно съответствие и допустимост**”** и„Критериите за оценка на Стратегиите за ВОМР” - Приложение № 4 и Приложение № 5 от Насоките за определяне на условията за изпълнение на одобрените Стратегии за водено от общностите местно за прием през 2017 г., е необходимо:

* Общинският съвет да одобри с негово решение Стратегията за местно развитие на територията на Община Карлово, основана на подхода Водено от общностите местно развитие (ВОМР) – Приложение №3 от Насоките за определяне на условията за изпълнение на одобрените Стратегии за водено от общностите местно за прием през 2017 г.;
* Да се представи при подаване на Стратегията подписана от Председателя на Общински съвет Карлово декларация, че стратегията за ВОМР е разработена въз основа на местните потребности и потенциал и съответства на политиките на национално, регионално и местно ниво, включително и с политиките по десегрегация и деинституционализация;
* С решение на Общинския съвет да се осигури временна финансова помощ за стартиране на дейностите по изпълнението на Стратегията за местно развитие в размер на 3,5 % от от размера на финансовия ресурс по подмярка 19.4 за управление на изпълнението на стратегията за Водено от общностите местно развитие по подмярка 19.2. „Прилагане на операции в рамките на стратегии за Водено от общностите местно развитие”. На този етап са необходимия финансов ресурс е **33 995.44 лв.**

 Решението е необходимо с цел подготовка на документите за кандидатстване на СНЦ „Местна инициативна група Карлово” по подмярка 19.2 на мярка 19 „Водено от общностите местно развитие” от Програмата за развитие на селските райони 2014-2020, съгласно Насоките за определяне на условията за изпълнение на одобрените Стратегии за водено от общностите местно за прием през 2017 г.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**